የኤሌክትሪክ ደምበኞች ቅሬታና የተቋሙ የመለወጥ ተስፋ
ወርቁ ማሩበአሁኑ ወቅት
በእያንዳንዱ
ቤት
ውስጥ
ተደራሽ
ከሆኑ
አገልግሎቶች
ውስጥ
አንዱ
የኤሌክትሪክ
አገልግሎት
ነው።
በአዲስ
አበባ
ከ825
ሺህ
በላይ
የኤሌከትሪክ
አገልግሎት
ደንበኞች
ይገኛሉ።
ይህ
አገልግሎት
ወሳኝ
በመሆኑ
እያንዳንዱ
የህብረተሰብ
ክፍል
ይህንን
አገልግሎት
በአግባቡ
ማግኘት
ይፈልጋል።
ነገር
ግን
በርካታ
ደንበኞች
በዚህ
አገልግሎት
ዙሪያ
ቅሬታ
ሲያቀርቡና
በአንዳንድ
የአገልግሎቱ
ሰራተኞች
ስነምግባርም
ሲያማርሩ
ይስተዋላል።
ህብረተሰቡ በዚህ
ዘርፍ
ላይ
ከሚያቀርባቸው
ቅሬታዎችም
ውስጥ
ጎላ
ብለው
የሚሰሙት
የቆጣሪ
ንባብ
በወቅቱ
አለመነበብና
ይህንንም
ተከትሎ
የተጠራቀመ
ሂሳብ
ማስከፈል፤
ደንበኞች
ወደማዕከላቱ
ሲሄዱ
ተገቢውን
አገልግሎት
ያለማግኘት፣
ስነምግባር
የጎደላቸው
የማዕከል
ሰራተኞች
ደንበኞችን
ማመናጨቅ
እንዲሁም
ከሚገመተው
በላይ
ታሪፍ
ተጫነብኝ
የሚሉት
በተደጋጋሚ
ይነሳሉ።ከዚህም በተጨማሪ
አንዳንድ
አካባቢዎች
ላይ
የሃይል
መቆራረጥ
እና
ብልሽት
በሚያጋጥምበት
ወቅት
ቶሎ
አለመጠገን፣
እንዲሁም
ቅሬታቸውን
የሚቀበል
አለመኖር
የሚጠቀሱ
ችግሮች
ሲሆኑ
በመኖርያ
ቤት
አምስት
እና
አስር
ሺህ
ብር
ቆጠረብኝ
የሚሉ
ሮሮዎችም
ይደመጣሉ።
ከዚህ
ጎን
ለጎን
ደንበኞች
የሚማረሩት
ደግሞ
እንዲህ
የተጋነነ
ክፍያ
ሲጠየቁ
አንዳንድ
ማዕከላት
ላይ
በቅድሚያ
የተተመነባችሁን
ካልከፈላችሁ
ስለምንባል
በዚህ
ዙሪያ
የሚመለከተው
አካል
ይመልከትልን
ሲሉም
ቅሬታቸውን
ያቀርባሉ።እናም እነዚህና
መሰል
የደንበኞች
ቅሬታዎችን
በመያዝ
ወደ
አዲስ
አበባ
የኤሌክትሪክ
አገልግሎት
በማምራት
ከሪጅኑ
የደንበኞች
አገልግሎት
ሽያጭና
ቅሬታ
ሰሚ
ስራ
አስኪያጅ
ወ/ት ስምረት በለጠ
ጋር
በመሆን
ዞር
ዞር
ብለን
ተመልክተናል።በምስራቅ
አዲስ
አበባ
የደንበኞች
አገልግሎት
ቁጥር
ስድስት
ማዕከል
አገልግሎት
ለማግኘት
ሄደው
ያገኘናቸው
ወ/ሮ አበበች ወልደየሱስም
ቅሬታ
ይዘው
ነው
ያገኘናቸው።
እሳቸው
እንዳሉት
ከቅርብ
ጊዜ
ወዲህ
በየወሩ
የሚመጣባቸው
የቆጣሪ
ንባብ
ከአቅማቸው
በላይ
ነው።
“እኔ
ከአምፖልና
ከምጣድ
ውጭ
ምንም
አልጠቀምም፣
ነገር
ግን
ካለፉት
ሶስት
ወራት
ጀምሮ
በየወሩ
ከ1500
ብር በላይ ነው የሚመጣብኝ፤ ይህ በመኖርያ ቤት እንዴት ሊሆን ይችላል ሲሉም ይጠይቃሉ።ቀደም ሲል ካነጋገርናቸው ደንበኞች መካከል ደግሞ በሰሜን አዲስ አበባ ሪጅን ቁጥር ሁለት አገልግሎት መስጫ ማዕከል ያገኘናቸውና ላለፉት ሶስት ወራት ቆጣሪዬ አልተነበበልኝም የሚሉት ስማቸው እንዲጠቀስ ያልፈለጉ አንድ ደንበኛ ሳምንቱን ሙሉ ስራ ፈትቼ ብመላለስም ቅሬታየን መርምሮ መልስ የሚሰጠኝ አካል አላገኘሁም ይላሉ። እኚህ ደንበኛ እንደሚሉት፣ ለአገልግሎት በየወሩ የሚከፍሉት መጠን እየጨመረ ነው፤ ነገር ግን ለማን ማመልከት እንዳለብኝ ጠፍቶኝ በግራ መጋባት ውስጥ ነኝ። ከስራ ገበታችን እየተስተጓጎልን ተሰልፈን ብንውልም ምክንያት ፈጥረው ሳንስተናገድ እንባረራለን። መንግስት መፍትሔ ካልፈለገልን ችግሩ አሳሳቢ ከመሆኑም በላይ ሳንጠቀም በግዴታ እንድንከፍል እየተደረግን ነው። ሌላኛው ቅሬታ አቅራቢ ሃምሳ አለቃ መስፍን ተሾመ የችግሩን አሳሳቢነት እንዲህ ሲሉ ይገልጻሉ፤ የኢትዮጵያ ኤሌክትሪክ አገልግሎት የሚተዳደርበት ህግ ያላቸው አይመስለኝም። ጠይቀን የሚያስረዳንም አካል የለም። መቁጠሩ ብቻ ሳይሆን አለመተላለፉ ሌላኛው ችግር ነው። ተሯሩጠን እያደርን ጊዜያችን ያለ አግባብ እየባከነ ነው። ቆጣሪው ቆጥሮ ወደ ሲስተም አልተላለፈም በማለት በራሳቸው ችግር ምክንያት መጥተው አገልግሎት እንዳናገኝ እና የተለያዩ ቅጣቶችን ይጥሉብናል። ለመንግስት ብር ለመክፈል ለምነን መሆን የለበትም፤ መጥተው በትክክል አንብበው ተገቢውን ክፍያ ሊጥሉብን ይገባል። የተከሉትን ቆጣሪ እንኳን በትክክል አይቆጣጠሩትም፤ አያነቡትም ሲሉ አስረድተዋል። ለቅሬታዎቹ ምላሽ የሰጡን ወ/ት ስምረት በለጠ እንደሚሉት በርግጥ ተቋሙ ከሚሰጣቸው በርካታ አገልግሎቶች አንጻር የሚቀርቡ ቅሬታዎች አሉ። ሆኖም ተቋሙ ቅሬታዎችን ለመፍታት ጥረትን እያደረገ ይገኛል።በተለይ ከ2012 ዓ.ም ጀምሮ ተቋሙ ባካሄደው የሪፎርም ስራ አደረጃጀቱን ከመቀየር ባሻገር የአገልግሎት አሰጣጥ ችግሮችን ለመፍታት የሚያስችሉ በርካታ የቴክኖሎጂ ውጤቶችን ተግባራዊ ማድረጉን ወ/ት ስምረት ተናግረዋል።እንደ ወይዘሮ ስምረት ገለፃ፤ በተደጋጋሚ ከሚነሱ ቅሬታዎች ውስጥ ከክፍያና ከሃይል መቆራረጥ ጋር የተያያዙ ቅሬታዎች ተጠቃሽ ናቸው። እነዚህን ቅሬታዎችም ከሞላ ጎደል እየፈታናቸው እንገኛለን። ሆኖም አንዳንድ ስነምግባር የጎደላቸው ሰራተኞች ደንበኞችን ያማርራሉ። እነዚህንም ቢሆን በቴክኖሎጂ በታገዘ መንገድ ለመፍታት ጥረት እያደረግን ነው።በዚህ መሰረት የቅድመ ክፍያ ደንበኞች አገልግሎቱን እንደ ሞባይል ካርድ ከየሱቁ የሚያገኙበት አሰራር ተግባራዊ መደረጉን ጠቁመዋል። ከዚህ ቀደም ደንበኛው እዚህ ድረስ ካልመጣ አገልግ ሎቱን አያገኝም ነበር ያሉት ወ/ት ስምረት፤ ይህ የፈጠረው ቅሬታ ስለነበር አዲሱ አሰራር ይህንን ለመፍታት ያግዛል ብለዋል። ይህ ደግሞ ሰልፎችን ለመቀነስ እንደሚያስችልና በአሁኑ ወቅትም በሙከራ ትግበራ ላይ እንደሆነ ተናግረዋል። በዚህ በጀት ዓመት ሙሉ ለሙሉ ተግባራዊ እንደሚሆንም ተናግረዋል።የድህረ ክፍያም ስራዎችን ለማቀላጠፍም በተሰራው ስራ ከንግድ ባንክ ጋር በተደረገ ስምምነት መሰረት በሞባይል ባንኪንግ፣ በሲቢኢ ብር፣ ወይም በአካባቢያቸው ባለ ንግድ ባንክ መክፈል እንደሚቻል ጠቁመው ከዚህ በተጨማሪም በየማዕከላቱ በመገኘት መክፈል ይችላል ብለዋል።ደንበኞች ቆጣሪ ስለማይነበብልኝ ሂሳብ ተጠራቅሞ ይመጣል፤ በሚል የሚነሳው ቅሬታ እውነት መሆኑን የጠቆሙት ወይዘሪት ምህረት፣ ለዚህም ችግሮች የሚፈቱበት የቅሬታ አፈታት ሥርዓት ተዘርግቶ ተግባራዊ መደረጉን ጠቁመዋል።በዚህም መሰረት ተቋሙ ራሱ ባለማንበቡ ለሚመጣ ቅሬታ ደንበኞች ከመክፈላቸው በፊት እንደሚታይላቸው፤ ንባባቸው ከተጠራቀመ ንባቡ በሚያርፍበት የማባዣ ስሌት መሰረት እንዲሰላ የማድረግ አሰራር መኖሩንና ያልተነበበትን ወር ማረም የሚቻልበት ህግና ደምብ መኖሩንም ጠቁመዋል። በሌላ በኩል የመጣባቸውን ሂሳብ በአንድ ጊዜ የመክፈል አቅም ከሌላቸው በረጅም ጊዜ ሂደት የሚከፍሉበት የዱቤ አገልግሎት አሰራር መኖሩንና ይህም እንደየ ደረጃው በማዕከሉ፣ በዲስትሪክት ወይም በዋናው መስርያ ቤት ሃላፊ ድረስ ሊሄድ ይችላል ብለዋል።በሌላ በኩል ከሚገመተው በላይ ገንዘብ እንዲከፍሉ የሚጠየቁ ደንበኞች በቅድሚያ ካልከፈላችሁ አትስተናገዱም የሚል አሰራር አለመኖሩንና እንዲህ የሚሉ ሰራተኞች ወይም ሃላፊዎች ካሉ በየደረጃው ቅሬታ በማቅረብ ችግሩን መፍታት እንደሚቻል ጠቁመዋል።ከዚህም ባሻገር የሚቀርቡ ቅሬታዎችን እና የተፈቱና ያልተፈቱ ችግሮችን በየደረጃው ያሉ ሃላፊዎች ማየትና ማስተካከል የሚችሉበት አሰራር መዘርጋቱንም ስራ አስኪያጇ ጠቁመዋል። ከዚህ ውጭ ከስነምግባር ጋር የተያያዙ ችግሮችን ለመፍታት የተለያዩ የግንዛቤ ማስጨበጫ ስራዎች በመሰራት ላይ ናቸው ብለዋል።የአዲስ አበባ ከተማ ኤሌክትሪክ አገልግሎት አውቶሜሽን ቴክኖሎጂ እና ኢነርጂ ማኔጅመንት ሃላፊ አቶ እጩመላ ሳሙኤል በበኩላቸው፤ በተቋሙ የሚታዩ ችግሮች በአብዛኛው ከአሰራር ክፍተት የመጡ በመሆናቸው እነዚህ ቅሬታዎች በቴክኖሎጂ ሊፈቱ ይችላሉ። አሁን እየተሰራ ያለውም ይህንን ታሳቢ በማድረግ ነው።አቶ እጩመላ እንደሚሉት አንድ ሃላፊ የሚከናወኑ ስራዎችን በሲስተም ላይ ብቻ በማየት መከታተል የሚችልበት አሰራር ተግባራዊ አድርገዋል። ከዚህ ውጭ በ905 የሚመጡ ጥሪዎች ለሁሉም ማዕከላት የሚሰራጩበት አሰራር ተግባራዊ ተደርጓል። አዳዲስ ደንበኞች ሲመዘገቡም እንዳንዱ ተመዝጋቢ መቼ ተመዘገበ፣ መቼ ተሰራለት ወዘተ የሚሉ መረጃዎችን ስለሚያካትትና ይህንንም በየደረጃው ያሉ ሃላፊዎች ማየት ስለሚችሉ የሙስናና ብልሹ አሰራሮችንም ለማስቀረት እንደሚቻል አቶ እጩመላ ጠቁመዋል።እንደ አቶ እጩመላ ገለፃ፤ እስካሁን ባለው ሂደት ከመብራት መቆራረጥ ጋር ተያይዞ ችግሮች መኖራቸው የሚታወቀው ደንበኛው ሲደውል ብቻ ነው። በቀጣይ ግን የተጀመሩ ዘመናዊ ቴክኖሎጂዎች ተግባራዊ ሲሆኑ በየት አካባቢ ብልሽት እንዳለ ከዋናው ተቋም ሆኖ ማወቅ ይቻላል። ከዚህም ባሻገር በተለይ ለከፍተኛ ሃይል ተጠቃሚዎች በስማርት ሜትር አማካኝነት ከአንድ ማዕከል ሆኖ ብልሽቶችን ለመለየት፣ ቆጣሪ ለማወቅ፣ አገልግሎት ለማቋረጥ፣ ለመቀጠል፣ ወዘተ የሚያስችል አሰራር ተግባራዊ እያደረግን ነው ብለዋል።ያም ሆኖ ግን አሁንም ችግሮች በመኖራቸው ማንኛ ውንም ደንበኛ ችግር ሲያጋጥመው በ905 መልዕክት በመላክ ወይም በየደረጃው ከማእከል እስከ ሪጅን ድረስ ቅሬታ በማቅረብ መብቱን ማስከበር የሚችልበት አሰራር በመኖሩ በዚህ አግባብ እንዲገለገል ሃላፊዎቹ ጥሪ አቅርበዋል።

አዲስ ዘመን ጥር 9 ቀን 2013 ዓ.ም

